Document ID: 32007R0158

REGULAMENTUL (CE) NR. 158/2007 AL COMISIEI
din 16 februarie 2007
de modificare a Regulamentului (CE) nr. 1358/2003 al Comisiei în ceea ce privește lista aeroporturilor comunitare
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 437/2003 al Parlamentului European și al Consiliului din 27 februarie 2003 privind rapoartele statistice referitoare la transportul aerian de pasageri, mărfuri și corespondență (1), în special articolul 10,
întrucât:
(1)
În conformitate cu articolul 10 din Regulamentul (CE) nr. 437/2003, Comisia trebuie să stabilească măsurile necesare în vederea adaptării specificațiilor din anexele la acesta.
(2)
Datorită evoluției transportului aerian, este necesară actualizarea listei aeroporturilor comunitare și a categoriei acestora prevăzute în anexa I la Regulamentul (CE) nr. 1358/2003 al Comisiei (2), în conformitate cu normele specificate în anexa respectivă.
(3)
Regulamentul (CE) nr. 1358/2003 al Comisiei trebuie modificat în consecință.
(4)
Măsurile prevăzute în prezentul regulament sunt conforme cu avizul Comitetului pentru programul statistic,
ADOPTĂ PREZENTUL REGULAMENT:
Articolul 1
În sensul articolului 3 alineatele (2) și (3) din Regulamentul (CE) nr. 437/2003, lista aeroporturilor comunitare - altele decât cele cu trafic comercial ocazional - și a categoriei acestora prevăzute de anexa I la Regulamentul (CE) nr. 1358/2003, astfel cum a fost modificat de anexa II la Regulamentul (CE) nr. 546/2005 al Comisiei (3), este înlocuită cu lista prevăzută în anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 februarie 2007.

Labels: 12
8